b'\n_START_ARTICLE_\nPrins Caspian (bog)\n_START_SECTION_\nHandling\n_START_PARAGRAPH_\n\xc3\x85ret er 1941. Der er g\xc3\xa5et et \xc3\xa5r siden de fire b\xc3\xb8rn Peter, Susan, Edmund og Lucy oplevede deres f\xc3\xb8rste eventyr i Narnia fra historien om L\xc3\xb8ven, heksen og garderobeskabet. Pludselig bliver de p\xc3\xa5 magisk vis trukket ind i Narnia igen, hvor de opdager at der er g\xc3\xa5et mere end tusind \xc3\xa5r siden de regerede i landet._NEWLINE__NEWLINE_Efter forskellige oplevelser \xe2\x80\x93 hvor de blandt andet m\xc3\xb8der dv\xc3\xa6rgen Trumfe \xe2\x80\x93 m\xc3\xb8der de Prins Caspian X, som k\xc3\xa6mper for sin trone mod sin onde onkel, telmarineren Miraz, ogs\xc3\xa5 kaldet Miraz Tronraneren. Telmarinerne har erobret Narnia og har siden fors\xc3\xb8gt at udrydde det gamle eventyrlige Narnia. Caspian er vokset op p\xc3\xa5 kongeslottet, men h\xc3\xb8rer om det gamle Naria gennem f\xc3\xb8rst hans barnepige og senere gennem hans l\xc3\xa6rer, der selv gemmer p\xc3\xa5 flere hemmeligheder. Da Miraz f\xc3\xa5r en s\xc3\xb8n m\xc3\xa5 Caspain flygte fra slottet, og har m\xc3\xb8dt gammelnarnierne, som de oprindelige beboere i Narnia kaldes. Men under den desperate kamp er der andre kr\xc3\xa6fter som ogs\xc3\xa5 fors\xc3\xb8ger at blande sig i striden.'